ໝາສືບກິ່ນ ຂອງພາສີສະຫະຣັດ ພົບຝິ່ນ ທີ່ສົ່ງໄປແຕ່ລາວ
ຂ່າວສຳຄັນອື່ນໆ: ຣັຖບານເຮຕີ ຈະຍົກຍ້າຍ 4 ແສນຄົນ ທີ່ບໍ່ມີບ່ອນຢູ່ ຍ້ອນແຜ່ນດິນໄຫວ; ຕລາດຮຸ້ນ ໃນທົ່ວໂລກ ໄດ້ຕົກຣາຄາ; ຈີນກ່າວວ່າ ການຕິຕຽນ ຂອງສະຫ
ເຈົ້າໜ້າທີ່ຣັຖບານ ເຮຕີກ່າວວ່າ ປະຊາຊົນປະມານ 400 ພັນຄົນ ທີ່ບໍ່ມີ ບ່ອນພັກພາອາສັຍ ຍ້ອນແຜ່ນດິນໄຫວ ຂນາດແຮງໃນສັບປະດາແລ້ວຈະຖືກຍົກຍ້າຍ ໄປຍັງບ້ານໃໝ່ ທີ່ຈະຕັ້ງຂຶ້ນ ຢູ່ນອກນະຄອນ ຫລວງ PORT-AU-PRINCEຊຶ່ງໄດ້ຮັບ ຄວາມເສັຽຫາຍຮ້າຍແຮງນັ້ນ ເຈົ້າໜ້າທີ່ເຮຕີ ກ່າວໃນມື້ວານນນີ້ວ່າຕົນຈະເປັນຜູ້ອຳນວຍ ຄວາມສະດວກ ໃນການຂົນສົ່ງ ປະຊາຊົນ ເຫລົ່ານັ້ນ ແລະຫວັງວ່າຈະເລີ້ມທຳການຍົກ ຍ້າຍພວກເຂົາເຈົ້າໂດຍໄວ ເທົ່າທີ່ຈະໄວໄດ້ ແຜ່ນດິນໄຫວທີ່ມີຄວາມແຮງ ແທກໄດ້ 7 0 ເຮັດໃຫ້ຊາວເຮຕີ ປະມານ 1 ລ້ານ 5 ແສນຄົນບໍ່ມີບ່ອນຢູ່ບ່ອນອາສັຍ ແລະພວກທີ່ ລອດຊີວິດມາໄດ້ ພາກັນອາສັຍຢູ່ຕາມບໍຣິເວນກາງແຈ້ງຕ່າງໆ ທີ່ແອອັດ ແລະບໍ່ມີ ຣະບົບສຸຂພິບານ ນອກນັ້ນແລ້ວໃນມື້ວານນີ້ ກອງທັບສະຫະຣັດ ຍັງໄດ້ປະກາດວ່າ ຕົນໄດ້ເປີດທ່າກຳປັ່ນທີ່ໄດ້ຮັບ ຄວາມເສັຽຫາຍ ຢ່າງຮ້າຍແຮງ ໃນນະຄອນຫລວງ ຂອງເຮຕີນັ້ນ ຄືນແລ້ວເພື່ອຊ່ອຍເຮັດໃຫ້ ການຫລັ່ງໄຫລ ຂອງການຊ່ອຍເຫລືອ ຕົກໄປເຖິງ ຜູ້ປະສົບພັຍຈາກແຜ່ນດິນໄຫວ ສະດວກຂຶ້ນ ຣາຄາຮຸ້ນໃນຕລາດເອເຊັຽ ໄດ້ຕົກຮວບລົງ ໃນວັນສຸກມື້ນີ້ຂະນະທີ່ພວກນັກ ລົງທຶນໄດ້ສະແດງ ປະຕິກິຣິຍາຕອບ ຕໍ່ແຜນການ ຂອງປະທານາທິບໍດີສະຫະຣັດ ທ່ານ BARACKOBAMA ທີ່ຈະອອກຣະບຽບ ເຄັ່ງຄັດກວ່າເກົ່າ ເພື່ອຄວບຄຸມ ທະນາຄານ ແລະສະຖາບັນໃຫ້ເງິນກູ້ຢືມໃຫຍ່ໆ ຂອງສະຫະຣັດ ດັຊນີຮຸ້ນ NIKKEI ຂອງຍີ່ປຸ່ນ ໄດ້ຕົກຣາຄາ 2ເປີເຊັນເຄິ່ງ ໃນຕອນອັດຕລາດ ໃນວັນສຸກມື້ນີ້ ສ່ວນຕລາດຄ້າຮຸ້ນທີ່ນະຄອນມະນີລາ, ຊຽງໄຮ້, ຊິດນິຍ, ແລະໃຕ້ຫວັນ, ຕ່າງກໍຕົກຣາຄາ ໄປຕາມໆກັນລະຫວ່າງ 1 ຫາ 2% ໃນຕອນອັດຕລາດ ມື້ນີ້ ການຕົກຣາຄາ ຂອງຮຸ້ນໃນເຂດເອເຊັຽໄດ້ມີຂຶ້ນຫລັງຈາກ ຮຸ້ນຢູ່ທີ່ຕລາດ ຄ້າຂາຍຮຸ້ນ ຂອງສະຫະຣັດໄດ້ຕົກຣາຄາຢ່າງໃຫຍ່ ໃນມື້ວັນພະຫັດ ວານນີ້ ຄືຮຸ້ນ DOWN JONESໄດ້ມີຣາຄາຫລຸດລົງ 2% ຊຶ່ງເປັນການຫລຸດຣາຄາ ທີ່ໃຫຍ່ທີ່ສຸດ ນັບແຕ່ເດືອນຕຸລາປີກາຍນີ້ ເປັນຕົ້ນມາ ຂະນະທີ່ຮຸ້ນ S&P ກໍມີຣາຄາຫຼຸດລົງ ເກືອບ2% ເຈົ້າໜ້າທີ່ພາສີຂອງ ສະຫະຣັດ ກ່າວວ່າ ນາຍພາສີຄົນນຶ່ງແລະໝາສືບ ກິ່ນໄດ້ ຄົ້ນພົບຝິ່ນ 35 ກິໂລ ທີ່ຫ້ອງໄປສະນີຂອງ ສນາມບິນ ນະຄອນCHICAGO ເຈົ້າໜ້າທີ່ພາສີ ແລະລາຕເວນຊາຍແດນ ຂອງສະຫະຣັດ ກ່າວວ່ານາຍພາສີຄົນນັ້ນແລະໝາສືບກິ່ນຂອງລາວໄດ້ກວດ ເບິ່ງຫໍ່ໄປສະນີ ທີ່ສົ່ງເຂົ້າມາຢູ່ຫ້ອງໄປສະນີ ສົ່ງມາແຕ່ ຕ່າງປະເທດ ທີ່ສນາມບິນ O’HARE ໃນນະຄອນ CHICAGOເວລາໝາ ໄດ້ສະແດງອາການ ໃຫ້ຜູ້ຄວບຄຸມຮູ້ ກ່ຽວກັບ 4 ຫໍ່ ທີ່ສົ່ງມາແຕ່ປະເທດລາວ ຫໍ່ເຫລົ່ານີ້ ທີ່ລະບຸວ່າ ເປັນຊາພື້ນເມືອງ ຂອງຊາວມົ້ງໄດ້ຖືກເປີດເບິ່ງ ແລະເຈົ້າໜ້າທີ່ ໄດ້ພົບເຫັນ ຫໍ່ປລາສຕິກ 273 ຫໍ່ທີ່ບັນຈຸກິ່ງໄມ້ ແລະໃບໄມ້ແຫ້ງ ອາບຝິ່ນ ໂດຍມີເປົ້າໝາຍ ຈະສົ່ງໄປຍັງບ່ອນຢູ່ທີ່ເມືອງ MINNEAPOLIS ໃນຣັດ MINNESTA ເຈົ້າໜ້າທີ່ພາສີ ກ່າວວ່ານີ້ບໍ່ແມ່ນການສົ່ງຝິ່ນ ເທື່ອທຳອິດ ທີ່ຖືກຈັບ ໂດຍພາສີ ໃນນະຄອນ CHICAGO ໃນປີກາຍນີ້ ເຈົ້າໜ້າທີ່ ກໍໄດ້ຄົ້ນພົບ ວັດຖຸເຄືອບຝິ່ນ 195 ກິໂລ ທີ່ສະຖານທີ່ແຫ່ງດຽວກັນນີ້ ເພື່ອສົ່ງໄປຍັງ ຣັດ MINNESOTA ແລະ WISCONSIN ຈີນໄດ້ປະນາມການຕຳໜິ ຕິຕຽນ ຂອງສະຫະຣັດ ເຣື່ອງການຈຳກັດຮັດ ແຄບ ກ່ຽວກັບການໃຊ້ ອິນເຕີແນັດຂອງປັກກິ່ງ ໂດຍທີ່ຈີນເຕືອນວ່າມັນອາດຈະສ້າງ ຄວາມເສັຽ ຫາຍ ໃຫ້ແກ່ຄວາມສັມພັນລະຫວ່າງປະເທດ ທັງສອງ ຖແລງການສະບັບນຶ່ງ ທີ່ພິມເຜີຍແຜ່ ໂດຍເວັບໄຊທ໌ ຂອງກະຊວງການຕ່າງປະເທດ ຈີນ ໃນວັນສຸກມື້ນີ້ ເວົ້າວ່າ ວໍຊິງຕັນ ໄດ້ໃຊ້ໃນອັນທີ່ ເອີ້ນວ່າຄວາມຄິດກ່ຽວກັບ ອິສຣະພາບ ທາງອິນເຕີແນັດ ເພື່ອທຳການກ່າວຫາແບບບໍ່ມີມູນຄວາມຈິງ ຕໍ່ປັກກິ່ງ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງHILLARY CLINTON ໄດ້ກ່າວຄຳປາສັຍ ທີ່ສຳຄັນ ກ່ຽວກັບອິນເຕີແນັດໃນວັນພະຫັດວານນີ້ ຮຽກຮ້ອງໃຫ້ຈີນ ແລະຣັຖບານ ຜະເດັດການອື່ນໆ ຈົ່ງໄດ້ຍົກເລີກການຈຳກັດຮັດແຄບ ໃນການຊົມໃຊ້ ອິນເຕີແນັດ ຂອງປະຊາຊົນຂອງຕົນ ທ່ານນາງ CLINTONເວົ້າວ່າ ການຈຳກັດຮັດແຄບ ທີ່ວ່ານີ້ ເປັນການລ່ວງລະເມີດ ຕໍ່ສິດທິພື້ນຖານຂອງປະຊາຊົນ ໃນການ ສະແດງອອກ ຊຶ່ງຄວາມຄິດ ຄວາມເຫັນ ຂອງພວກເຂົາເຈົ້າໂດຍປາສຈາກ ຄວາມຢ້ານກົວວ່າ ຈະໄດ້ຮັບການແກ້ແຄ້ນ ຈາກຣັຖບານ ຣັຖມຸນຕຣີການຕ່າງປະ ເທດຣັດເຊັຽ ທ່ານ SERGEI LAVROV ກ່າວ ວ່າ ປະເທດຂອງທ່ານຮູ້ສຶກເສັຽໃຈ ໃນອັນທີ່ປາ ກົດວ່າ ອີຣ່ານ ໄດ້ປະຕິເສດ ຕໍ່ຂໍ້ສເນີ ທີ່ໄດ້ຮັບ ການສນັບສນຸນ ຈາກອົງການ ສະຫະປະຊາ ຊາດ ເພື່ອໃຫ້ອີຣ່ານ ສົ່ງທາດຢູເຣນຽມຂອງຕົນໄປກັ່ນ ຢູ່ໃນຕ່າງປະເທດນັ້ນ ການໃຫ້ທັສນະ ດັ່ງກ່າວ ຂອງຣັຖມຸນຕຣີການຕ່າງປະເທດຣັດເຊັຽ ໄດ້ມີຂຶ້ນ ທ່າມກາງ ທີ່ມີສັນຍານບາງຢ່າງ ທັງຈາກສະຫະຣັດຊຶ່ງພ້ອມແລ້ວ ຈະເອົາທ່າທີ ຢ່າງເດັດຂາດ ເພື່ອກົດດັນອີຣ່ານ ແລະຈີນ ທີ່ຍັງມີຄວາມລັງເລໃຈ ໃນການທີ່ຈະ ລົງໂທດຕໍ່ອີຣ່ານ ໃນການຖແລງ ທີ່ກອງປະຊຸມນັກຂ່າວໃນວັນສຸກມື້ນີ້ ທ່ານ LAVROV ເວົ້າວ່າ ສະພາຄວາມໝັ້ນຄົງ ຂອງອົງການສະຫະປະຊາຊາດ ຈະທຳການ ສົນທະນາຫາຣື ກ່ຽວກັບການລົງໂທດ ແຕ່ທ່ານບໍ່ໄດ້ໃຫ້ຄຳໝັ້ນສັນຍາວ່າ ຈະໃຫ້ການ ສນັບສນຸນ ຕໍ່ການລົງໂທດ ທີ່ວ່ານີ້ ໃນມື້ວານນີ້ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARY CLINTON ກ່າວວ່າ ປະຊາຄົມນາໆຊາດ ຕັ້ງໃຈທີ່ຈະ ທຳການກົດດັນເພີ້ມຕື່ມ ຕໍ່ປະເທດອີຣ່ານ ຣັຖມຸນຕຣີກະ ຊວງປ້ອງກັນປະເທດ ສະຫະຣັດ ໄດ້ໃຫ້ການຄຳ ປະກັນ ແກ່ພວກນາຍທະຫານ ປາກິສຖານວ່າສະຫະຣັດ ບໍ່ຕ້ອງການ ທີ່ຈະຄວບຄຸມ ອາວຸດ ນິວເຄລັຽ ຂອງປາກິສຖານ ຫລືຕ້ອງການທີ່ຈະ ຄວບຄຸມ ຜືນແຜ່ນດິນ ຂອງປາກິສ ແມ່ນແຕ່ກະ ບຽດນິ້ວດຽວ ແຕ່ຢ່າງໃດ ທ່ານROBERT GATES ໄດ້ຖແລງ ຕໍ່ພວກນາຍທະຫານ ປາກິສຖານ ໃນວັນສຸກມື້ນີ້ທີ່ມະຫາວິທຍາລັຍ ປ້ອງກັນຊາດ ໃນນະຄອນຫລວງ ອິສລາມາບັດ ທ່ານເວົ້າວ່າການຈັດຕັ້ງ ໃນການປຸກຣະດົມ ໂຄສະນາຊວນເຊື່ອ ໄດ້ພາໃຫ້ມີ ການເຂົ້າໃຈຜິດກ່ຽວກັບຄວາມຕັ້ງໃຈ ຂອງສະຫະຣັດ ຢູ່ໃນພູມີພາກ ທ່ານ GATES ເວົ້າວ່າ ສະຫະຣັດບໍ່ຕ້ອງການ ທີ່ຈະຕັ້ງຖານທັບ ຢູ່ໃນປາກິສຖານ ແລະກໍບໍ່ມີຄວາມປະສົງທີ່ຈະຄວບຄຸມ ຄັງອາວຸດນິວເຄລັຽ ຂອງປາກິສຖານ ແຕ່ຢ່າງໃດ ໃນມື້ວານນີ້ ທ່ານGATES ໄດ້ເປີດເຜີຍ ໃຫ້ຊາບວ່າ ສະຫະຣັດ ອາດຈະມອບເຮືອບິນ ບໍ່ມີຄົນຂັບຈຳນວນນຶ່ງ ໃຫ້ແກ່ປາກິສຖານ ເພື່ອຊ່ອຍຊັກຊວນ ພວກຜູ້ນຳ ປາກິສຖານໃຫ້ເພີ້ມການປາບປາມ ພວກຫົວຮຸນແຮງ ຢູ່ຕາມບໍຣິເວນຊາຍແດນ ທີ່ຕິດກັບອັຟການິສຖານນັ້ນ ປະທານາທິບໍດີ ອັຟການິສ ຖານທ່ານ HAMID KARZAI ກ່າວວ່າທ່ານ ມີແຜນການ ທີ່ຈະສເນີໃຫ້ ວຽກການເຮັດແລະ ເງິນ ແກ່ພວກນັກຣົບ ທາລີບານເພື່ອໃຫ້ເຂົາ ເຈົ້າກັບຄືນສູ່ ການດຳຣົງຊີວິດແບບພົລເຮືອນ ປະທານາທິບໍດີKARZAI ກ່າວໃນການ ໃຫ້ສຳພາດແກ່ ບີບີຊີ ວ່າ ແຜນການດັ່ງກ່າວນີ້ ຈະໄດ້ຮັບເງິນສນັບສນຸນ ຈາກປະຊາຄົມ ນາໆຊາດ ທ່ານກ່າວວ່າ ອັງກິດ ແລະສະຫະຣັດ ຈະປະກາດກ່ຽວກັບການ ໃຫ້ຄວາມສນັບສນຸນ ຕໍ່ແຜນການນີ້ ທີ່ກອງປະຊຸມ ໃຫ້ຄວາມຊ່ອຍເຫລືອແກ່ອັຟການິສຖານ ທີ່ກຸງລອນດອນ ໃນສັບປະດາໜ້າ ຜູ້ນຳອັຟການິສຖານ ເວົ້າວ່າຍີ່ປຸ່ນກໍຈະສເນີ ໃຫ້ການສນັບສນຸນ ທາງດ້ານການເງິນ ຕໍ່ແຜນການດັ່ງກ່າວນີ້ຄືກັນ ທ່ານ KARZAI ກ່າວວ່າ ພວກສນັບສນຸນ ກຸ່ມທາລີບານ ຫົວແຂງກະດ້າງຊຶ່ງເປັນສະມາຊິກ ຂອງກຸ່ມກໍ່ການຮ້າຍ ອາລ-ກາຍ-ດາ ແລະກຸ່ມຫົວຮຸນແຮງອື່ນໆນັ້ນຈະບໍ່ຖືກຮັບເຂົ້າໄວ້ ຢູ່ໃນໂຄງການ ດັ່ງກ່າວ ປະທານາທິບໍດີ ອັຟການິສຖານເວົ້າວ່າ ໃນປັດຈຸບັນນີ້ ພວກທາລີບານ ຈ່າຍເງິນໃຫ້ພວກ ອາສາສະມັກຫລືນັກຣົບຂອງຕົນ ຫລາຍກວ່າ ທີ່ຣັຖບານ ຈະຈ່າຍໃຫ້ ແກ່ກຳລັງຂອງຕົນໄດ້ ປີນີ້ແມ່ນປີຂານ ຫລືປີເສືອ ອີງຕາມ ຣະບົບນັບປີ 12 ຣາສີຂອງຈີນ ແຕ່ ຈຳນວນເສືອຢູ່ໃນຈີນ ແລະບັນດາປະເທດເອ ເຊັຽອື່ນໆ ໄດ້ຫຼຸດນ້ອຍຖອຍລົງ ເຫຼືອຢູ່ປະມານ ສາມພັນ 200 ໂຕຈາກຈຳນວນ 100 ພັນໂຕ ເມື່ອນຶ່ງຮ້ອຍປີກ່ອນນັ້ນ ກຸ່ມກອງທຶນອະນຸຣັກ ສັດປ່າ WWF ໄດ້ປະກາດໃນວັນພະຫັດວານ ນີ້ວ່າ ຕົນໄດ້ລິເລີ້ມການປຸກຣະດົມ ເພື່ອເພີ້ມ ຈຳນວນ ປະຊາກອນເສືອ ໃຫ້ຫລາຍຂຶ້ນ ເປັນສອງເທົ່າພາຍໃນປີ 2022 ຄືປີຂານ ທີ່ຈະມາເຖິງ ໃນຮອບໜ້າ ພວກເຈົ້າໜ້າທີ່ ອະນຸຣັກສັດປ່າຈາກ 13 ປະເທດ ບ່ອນທີ່ມີເສືອ ອາສັຍຢູ່ ຕາມທັມມະຊາດນັ້ນ ຈະປະຊຸມກັນທີ່ປະເທດໄທ ໃນອາທິດຈະມາ ເພື່ອຕັດສິນໃຈ ກ່ຽວກັບແຜນການ ທີ່ຈະຕ່າວປີ້ນແນວໂນ້ມດັ່ງກ່າວ ພວກອະນຸຣັກສັດປ່າ ຫວັງວ່າ ຈະເພີ້ມຈຳນວນເສືອ ໃຫ້ຫຼາຍຂຶ້ນຢູ່ໃນ ບັງກລາແດັສ, ພູຖານ, ມຽນມາ, ກຳປູເຈັຽ, ຈີນ, ອິນເດັຽ, ອິນໂດເນເຊັຽ,ສປປ ລາວ, ມາເລເຊັຽ, ເນປາລ, ຣັດເຊັຽ, ໄທ ແລະວຽດນາມ ເຂົາເຈົ້າເວົ້າວ່າປະມານເຄິ່ງນຶ່ງ ຂອງຈຳນວນເສືອ ທີ່ຍັງອາສັຍຢູ່ ຕາມທັມມະຊາດນັ້ນ ແມ່ນຢູ່ໃນປະເທດອິນເດັຽ ບໍຣິສັດ ໂຕໂຢຕ້າ ຊຶ່ງມີສຳນັກງານໃຫຍ່ຢູ່ປະເທດຍີ່ປຸ່ນກ່າວວ່າຕົນໄດ້ເອີ້ນຄືນຣົດຈຳນວນ 2 ລ້ານ 3 ແສນ ຄັນຢູ່ໃນສະຫະຣັດເພື່ອກັບໄປສ້ອມແປງຄັນ ເລັ່ງ ທີ່ສາມາດຄ້າງ ແລະພາໃຫ້ເກີດ ອຸບັດ ຕິເຫດຮ້າຍແຮງໄດ້ ບໍຣິສັດ ຜລິດຣົດໂອໂຕ ທີ່ໃຫຍ່ທີ່ສຸດໃນໂລກ ກ່າວໃນວັນພະຫັດວານນີ້ ວ່າ ການເອີ້ນຄືນ ໃນເທື່ອນີ້ ແມ່ນມີຣົດ ໂຕໂຢຕ້າ ຫຼາຍຮຸ້ນດ້ວຍກັນທີ່ຜລິດ ໃນລະຫວ່າງ ປີ 2005 ຫາ 2010 ຮຸ້ນທີ່ມີບັນຫານັ້ນ ແມ່ນຮວມທັງ RAV4,CORROLLA, MATRIX, AVALON, CAMRY, HIGHLANDER, TUNDRA ແລະ SEQUOIA ໃນເດືອນກັນຍາ ປີກາຍນີ້ ບໍຣິສັດ ໂຕໂຢຕ້າ ກໍໄດ້ປະກາດ ເອີ້ນຄືນຣົດ 3 ລ້ານ 8ແສນຄັນ ໃນສະຫະຣັດ ຍ້ອນບັນຫາ ແບບດຽວກັນນີ້ ຄື ຄັນເລັ່ງຄ້າງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ